คุณคะ ช่วงที่เริ่มเป็นแรกๆแม่มึนหัวหนักท้ายทอย ตื้อๆไปหมด ไปที่รพ.คุณบอกว่าแม่ติดเชื้อทางเดินปัสสาวะ และให้ยารักษาปลายประสาทอักเสบมา แม่บอกว่าตื้อๆไม่มีแล้ว ตอนนี้มีแต่ตึงบริเวณหลังกกหูลงมาแถวต้นคอ จะตึงและร้อนๆข้างในบริเวณแถวที่ตึงค่ะ ไปทำกายภาพบำบัดก็ไม่ดีขึ้นเลยค่ะ ทีแรกคิดว่าเกิดจากคอเสื่อมแต่กระดูกบอกว่าไม่ใช่ (แต่แม่อายุ 67ปีเคยเอ็กซเรย์ว่าเป็นกระดูกคอเสื่อม ข้อ6,7) อาการของแม่คือเป็นอะไรหรอคะ ตอนนี้ไม่รู้จะพาแม่ไปหาที่ไหนแล้วคะ 😭
สวัสดีค่ะ อาการปวดและหนักๆตรงท้ายทอย ตื้อ ตึงเส้นบริเวณหลังหูดังกล่าวมานั้น อาจจะเกิดจาก อาการปวดจากกล้ามเนื้อบริเวณศีรษะหรือท้ายทอยตึงตัวจากการใช้งานหรือการเกร็งค้างไว้ผิดท่านานๆ สาเหตุอื่นๆเช่น เส้นเอ็นบริเวณดังกล่างตึงตัวร่วมด้วย มีปลายเส้นประสาทอักเสบมักปวดจี๊ดๆร้าวไปตามแนวเส้นประสาท ปวดจากเยื่อหุ้มสมองหรือไขสันหลังอักเสบ โดยมักมีไข้ร่วมด้วย คอแข็งขยับขึ้นลงไม่ได้ ปวดจากไมเกรนมักปวดข้างเดียว คลื่นไส้ ตาพร่า อาเจียนได้ถ้าปวดตึงๆดังกล่าวมา น่าจะเป็นความผิดปกติของกล้ามเนื้อจากการใช้งานมากที่สุดค่ะ เรื่องกระดูกคอที่เสื่อมตามวัย ก็เป็นอีกปัจจัยหนึ่งที่ทำให้มีอาการปวดได้ เบื้องต้นไม่นั่งเกร็งท่าใดท่าหนึ่งไว้นานๆ ฝึกยืดเหยียดกล้ามเนื้อที่คอและท้ายทอยหลังการใช้งาน กินยาแก้ปวดได้หากปวดมากร่วมด้วยควรไปพบแพทย์ถ้าอาการเป็นมากขึ้นเรื่อยๆ กินยาแก้ปวดหรือพักการใช้งานลงแล้วก็ไม่ทุเลา หรือเริ่มมีอาการคอแข็ง มีไข้ อาเจียน หรือปวดจนทำงานไม่ได้เลย